குறள் 790 (இனையரிவர் )  இனைய ரிவரெமக் கின்னம்யா மென்று ()  இனையர் இவர் எமக்கு இன்னம் யாம் என்று புனையினும் புல்லென்னு நட்பு. (10)  புனையினும் புல்லென்னும் நட்பு.  தொடரமைப்பு: இவர் எமக்கு இனையர் யாம் இன்னம் என்று புனையினும், நட்புப் புல்லென்னும். இதன்பொருள் இவர் எமக்கு இனையர் யாம் இன்னம் என்று புனையினும்= இவர் நமக்கு இத்துணை அன்பினர், யாம் இவர்க்கு இத்தன்மையம் என்று ஒருவரை ஒருவர் புனைந்து சொல்லினும்; நட்புப் புல் என்னும்= நட்புப் புல்லிதாய்த் தோன்றும். உரைவிளக்கம் இவர்க்கு என்பது வருவிக்கப்பட்டது. தாம் அவர் என்னும் வேற்றுமையின்றி வைத்துப் புனைந்து உரைப்பினும் வேற்றுமை உண்டாம் ஆகலின், நட்புப் 'புல்லென்னும்' என்றார். இவை ஐந்து பாட்டானும் நட்பினது இலக்கணம் கூறப்பட்டது. 80.நட்பாராய்தல்